Key Account Manager – Detail - Danmark - Food Supply DK
Er du ”sulten”, og kan du lukke en aftale?
Danmark > Varde Kommune > Syddanmark
Flensted tilbyder dig et job, hvor din evne til at fastholde og udbygge salget til stærke aktører på det danske detail-marked bliver udfordret. Jobbet vil styrke din evne til at arbejde selvstændigt med en høj grad af frihed. Samtidigt vil du kunne udvikle din evne til at forstå og indgå i et effektivt samarbejde med kompetente kolleger, med det fælles mål at tilbyde kvalitetsprodukter, som forbrugeren efterspørger. Der bliver brug for din evne til at forhandle årsaftaler, der gavner både kundens og vores forretning, hvilket vil udfordre din evne til at tænke strategisk og helhedsorienteret.
Du får, med reference til salgsdirektøren, en central rolle som sparringspartner for kunder og kolleger. Du vil blive en del af en kultur, der er karakteriseret ved viljen til at finde løsninger, en uformel og direkte tone og ikke mindst - godt humør.
Du skal først og fremmest udvikle salget. Du er ”sulten” og kan lukke en aftale. Du vil kæmpe for, at Flensteds gode produkter bliver forbrugerens naturlige valg. Du styrker tilliden til virksomheden som en seriøs og ansvarlig samarbejdspartner, og så skal du sikre dig, at kunderne oplever dig som en tilgængelig, løsningsorienteret og ordholdende ambassadør for Flensted. En ambassadør, der kontinuerligt arbejder på at skabe værdi i markedet. Det er endvidere vigtigt, at du internt i virksomheden søger indflydelse og viser dig som en god holdspiller, der gerne deler din viden og dine erfaringer og løbende bidrager med inspiration.
Det er et krav, at du har solid erfaring med salg af FMCG-varer til det danske detail-marked.
Du er opsøgende i din tilgang og har skabt gode salgsresultater, ikke mindst i kraft af din forståelse af kundens forretning. Din uddannelsesmæssige baggrund er ikke afgørende, men passion for fødevarer og madlavning, vil være et aktiv. Du er kommercielt tænkende, resultatorienteret og vedholdende, og du er stærk på mundtlig og skriftlig kommunikation. Som person er du ihærdig med et højt energiniveau og har en jordnær og behagelig personlighed.
Du er top-motiveret for opgaven, fordi du kan se, at dette job bringer dig videre i din karriere, samtidigt med at du skaber betydelig værdi for Flensted og ikke mindst for Flensteds kunder.
Flensted Food Group A/S er en moderne fødevarevirksomhed med egen produktion i Vestjylland. Her forarbejder vi kartofler og grønt og producerer convenience-løsninger, pålægssalater, mayonnaiser mm. Det kan du alt sammen læse mere om på www.flensted.dk, hvor du også kan læse om, hvordan Flensted håndterer dine personoplysninger.
Hvis du har lyst til at tage udfordringen op, skal du blot sende dit cv til flenstedHR@flensted.dk. Har du spørgsmål til jobbet, er du velkommen til at kontakte salgsdirektør Leif Østergaard på tlf. 40702910.
Adelvej 9, Skovlund
Tig-svejser til rustfri tanke/rør
Sommervikar til produktionsarbejde
Medarbejder søges til stenværksted
Maskinfører til blandet arbejde